De Loavn is meistns aus an Ziamhoiz. Om af da Loavn san Hena, de san entweda van Goas- oda Stoabock, ma nimmb aa gean Widdahena hea. Es "Kopffej" is meistns ausn gleichn Fej wia da Montl oda Hosnonzug, sprich Goas oda Schafe. De Goschdeina Kepf san so gschnitzt, dass da Mensch hinta da Maskn no duachkimb. Im großn und gonzn ziacht a recht wenig Frotzn. Außadem is a meistns tradizionell schwoaz, weiß und rot lackiert, oda seijtn a nua mid an Kloalack iwazong, dass de natialiche Foab van Hoiz duachkimb. Es Kaffn vo an Kopf is oft scho a Ritual. Da Leiffa muas si midn Kopf identifizian kenna, und do kimmbs oft goa nid aufs Gejd o.